Kommissionens forordning (EF) nr. 1310/2000
af 20. juni 2000
om tilpasning af bilagene til Rådets forordning (EF) nr. 2820/98 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2820/98 af 21. december 1998 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001(1), ændret ved forodning (EF) nr. 1763/1999(2), særlig artikel 29, stk. 5, og artikel 32,
ud fra følgende betragtninger:
(1) Artikel 29, stk. 5, i nævnte forordning fastlægger proceduren for indførelse af ændringer af bilag I, II, VII og VIII til forordningen, der nødvendiggøres af ændringer i den kombinerede nomenklatur. Kommissionens forordning (EF) nr. 2204/1999 af 12. oktober 1999 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif(3) indeholder nye elementer, der har indflydelse på de lister, der optræder i bilag I, II, VII og VIII til forordning (EF) nr. 2820/98. Det er derfor hensigtsmæssigt at tilpasse bilag I, II, VII og VIII i overensstemmelse hermed fra den 1. januar 2000.
(2) De i denne forordning fastsatte foranstaltninger er i overensstemmelse med udtalelse fra Udvalget for de Generelle Præferencer -
UDSTEDT FØLGENDE FORORDNING:
Artikel 1
Bilag I, II, VII og VIII til forordning (EF) nr. 2820/98 skal tilpasses, som det er anført i bilaget.
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende. Den anvendes fra den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juni 2000.